ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องบริการโทรศัพท์เคลื่อนที่แบบโครงข่ายเสมือนพ.ศ. ๒๕๕๖ โดยที่เป็นการสมควรกำหนดหลักเกณฑ์และวิธีการให้บริการโทรศัพท์เคลื่อนที่แบบโครงข่ายเสมือนเพื่อสนับสนุนการแข่งขันโดยเสรีอย่างเป็นธรรมส่งเสริมการเข้าสู่ตลาดของผู้ประกอบการรายย่อยอันเป็นการเพิ่มระดับการแข่งขันในการให้บริการโทรศัพท์เคลื่อนที่และเปิดโอกาสให้ผู้ใช้บริการมีทางเลือกในการเข้าถึงบริการโทรศัพท์เคลื่อนที่มากขึ้นอาศัยอำนาจตามความในมาตรา ๒๗ (๓) (๖) (๒๔) มาตรา ๒๙ ประกอบมาตรา ๘๑แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖มาตรา ๔๗ มาตรา ๖๑ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๗ มาตรา ๘มาตรา ๙ มาตรา ๑๑ มาตรา ๑๒ มาตรา ๑๙ และมาตรา ๒๑ แห่งพระราชบัญญัติการประกอบกิจการโทรคมนาคมพ.ศ. ๒๕๔๔อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติจึงกำหนดหลักเกณฑ์เกี่ยวกับการให้บริการโทรศัพท์เคลื่อนที่แบบโครงข่ายเสมือนไว้ดังต่อไปนี้ข้อ ๑ประกาศนี้เรียกว่า ประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่อง บริการโทรศัพท์เคลื่อนที่แบบโครงข่ายเสมือนพ.ศ. ๒๕๕๖ข้อ ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาประกาศระเบียบ ข้อบังคับ และคำสั่งอื่นใดในส่วนที่มีกำหนดไว้แล้วในประกาศนี้หรือซึ่งขัดหรือแย้งกับประกาศนี้ ให้ใช้ประกาศนี้แทนการให้บริการโทรศัพท์เคลื่อนที่แบบโครงข่ายเสมือนให้เป็นไปตามหลักเกณฑ์และวิธีการที่กำหนดในประกาศนี้โดยไม่อยู่ภายใต้บังคับตามประกาศคณะกรรมการกิจการโทรคมนาคมแห่งชาติ เรื่องการประกอบกิจการโทรคมนาคมประเภทการขายส่งบริการและบริการขายต่อบริการข้อ ๔ ในประกาศนี้คณะกรรมการ หมายความว่าคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติผู้รับใบอนุญาต หมายความว่าผู้รับใบอนุญาตประกอบกิจการโทรคมนาคมแบบที่สามที่ให้บริการโทรศัพท์เคลื่อนที่ตามขอบเขตที่ได้รับอนุญาตตามกฎหมายว่าด้วยการประกอบกิจการโทรคมนาคม และให้หมายความรวมถึงผู้ได้รับอนุญาตสัมปทาน หรือสัญญาให้ประกอบกิจการโทรคมนาคมจาก บริษัท ทีโอที จำกัด (มหาชน)หรือบริษัท กสท โทรคมนาคม จำกัด (มหาชน)เพื่อให้บริการโทรศัพท์เคลื่อนที่อยู่ก่อนวันที่พระราชบัญญัติการประกอบกิจการโทรคมนาคมพ.ศ. ๒๕๔๔ ใช้บังคับการขายส่งบริการโทรศัพท์เคลื่อนที่ หมายความว่าการที่ผู้รับใบอนุญาตขายบริการโทรศัพท์เคลื่อนที่ให้แก่ผู้ให้บริการโทรศัพท์เคลื่อนที่แบบโครงข่ายเสมือนเพื่อนำไปให้บริการโทรศัพท์เคลื่อนที่แก่ผู้ใช้บริการในนามของผู้ให้บริการโทรศัพท์เคลื่อนที่แบบโครงข่ายเสมือนผู้ให้บริการโทรศัพท์เคลื่อนที่แบบโครงข่ายเสมือน หมายความว่า ผู้รับใบอนุญาตประกอบกิจการโทรคมนาคมแบบที่หนึ่งซึ่งไม่ได้รับอนุญาตให้ใช้คลื่นความถี่และไม่มีสิทธิในการบริหารจัดการคลื่นความถี่ทั้งหมดหรือบางส่วนในการให้บริการโทรศัพท์เคลื่อนที่ตามขอบเขตที่ได้รับอนุญาตหมวด ๑หมวดทั่วไป ข้อ ๕ผู้รับใบอนุญาตที่ประสงค์จะขายส่งบริการโทรศัพท์เคลื่อนที่จะต้องได้รับอนุญาตจากคณะกรรมการก่อนโดยผู้รับใบอนุญาตจะต้องดำเนินการขออนุญาตประกอบกิจการเพิ่มเติมตามหลักเกณฑ์และวิธีการอนุญาตประกอบกิจการโทรคมนาคมแบบที่สามที่คณะกรรมการประกาศกำหนดผู้ใดประสงค์จะให้บริการโทรศัพท์เคลื่อนที่แบบโครงข่ายเสมือนจะต้องได้รับอนุญาตจากคณะกรรมการก่อนโดยจะต้องดำเนินการขออนุญาตประกอบกิจการตามหลักเกณฑ์และวิธีการอนุญาตประกอบกิจการโทรคมนาคมแบบที่หนึ่งภายใต้กระบวนการออกใบอนุญาตแบบอัตโนมัติ(Automatic License) ที่คณะกรรมการประกาศกำหนดข้อ ๖ผู้รับใบอนุญาตที่ขายส่งบริการโทรศัพท์เคลื่อนที่และผู้ให้บริการโทรศัพท์เคลื่อนที่แบบโครงข่ายเสมือนต้องปฏิบัติตามหลักเกณฑ์และวิธีการที่กำหนดในประกาศนี้การขายส่งบริการโทรศัพท์เคลื่อนที่ตามวรรคหนึ่งให้ผู้รับใบอนุญาตปฏิบัติต่อผู้ให้บริการโทรศัพท์เคลื่อนที่แบบโครงข่ายเสมือนทุกรายอย่างเป็นธรรมสมเหตุสมผล และไม่เลือกปฏิบัติข้อ ๗ผู้รับใบอนุญาตที่ขายส่งบริการโทรศัพท์เคลื่อนที่มีหน้าที่ ดังต่อไปนี้(๑) จัดทำข้อเสนอการขายส่งบริการโทรศัพท์เคลื่อนที่ให้เป็นไปตามหลักเกณฑ์และวิธีการตามหมวด๒(๒)แจ้งข้อมูลที่จำเป็นและถูกต้องแก่ผู้ให้บริการโทรศัพท์เคลื่อนที่แบบโครงข่ายเสมือนทราบเพื่อให้สามารถดำเนินการให้บริการโทรศัพท์เคลื่อนที่ได้ เมื่อได้รับการร้องขอ(๓) ดำเนินการเจรจาทำความตกลงในเงื่อนไขของสัญญาการขายส่งบริการโทรศัพท์เคลื่อนที่ด้วยเจตนาสุจริต(๔) ต้องอำนวยความสะดวกเพื่อให้การขายส่งบริการโทรศัพท์เคลื่อนที่เป็นไปอย่างมีประสิทธิภาพ(๕)ต้องประกันคุณภาพของการให้บริการโทรศัพท์เคลื่อนที่ไม่ต่ำกว่าที่จัดให้แก่ผู้ใช้บริการของตนและเป็นไปตามมาตรฐานคุณภาพการให้บริการที่คณะกรรมการประกาศกำหนด(๖) ไม่กระทำการอันมีลักษณะเป็นการผูกขาดลดหรือจำกัดการให้บริการโทรศัพท์เคลื่อนที่(๗)ไม่กระทำการอันมีลักษณะเป็นการเลือกปฏิบัติต่อผู้ให้บริการโทรศัพท์เคลื่อนที่แบบโครงข่ายเสมือนข้อ ๘ผู้รับใบอนุญาตอาจปฏิเสธการขายส่งบริการโทรศัพท์เคลื่อนที่ได้เฉพาะในกรณีดังต่อไปนี้(๑)โครงข่ายโทรศัพท์เคลื่อนที่ที่มีอยู่ไม่เพียงพอแก่การขายส่งบริการโทรศัพท์เคลื่อนที่(๒)การขายส่งบริการโทรศัพท์เคลื่อนที่มีปัญหาทางเทคนิคที่อาจก่อให้เกิดการรบกวนกิจการโทรคมนาคมหรือเป็นเหตุขัดขวางการโทรคมนาคมให้ผู้รับใบอนุญาตซึ่งปฏิเสธไม่ขายส่งบริการโทรศัพท์เคลื่อนที่ตามวรรคหนึ่งมีหน้าที่ชี้แจงหรือแสดงเหตุแห่งการปฏิเสธนั้นข้อ ๙ค่าตอบแทนในการขายส่งบริการโทรศัพท์เคลื่อนที่ให้เป็นไปตามข้อตกลงระหว่างผู้รับใบอนุญาตที่ขายส่งบริการโทรศัพท์เคลื่อนที่กับผู้ให้บริการโทรศัพท์เคลื่อนที่แบบโครงข่ายเสมือนซึ่งได้ตกลงร่วมกัน ทั้งนี้ค่าตอบแทนดังกล่าวต้องเป็นอัตราที่เป็นธรรม สมเหตุสมผล และไม่เลือกปฏิบัติรวมทั้งสมเหตุสมผลเมื่อเทียบกับราคาค้าปลีกของผู้รับใบอนุญาตที่ขายส่งบริการโทรศัพท์เคลื่อนที่เรียกเก็บจากผู้ใช้บริการของตนเองข้อ ๑๐ผู้ให้บริการโทรศัพท์เคลื่อนที่แบบโครงข่ายเสมือน มีสิทธิและหน้าที่ดังต่อไปนี้(๑) มีสิทธิหน้าที่และความรับผิดตามสัญญาและกฎหมายอื่นใดต่อผู้ใช้บริการของตนโดยตรงและไม่อาจปฏิเสธหน้าที่หรือความรับผิด หรือกล่าวอ้างว่าเป็นหน้าที่หรือความรับผิดของผู้รับใบอนุญาตที่ขายส่งบริการโทรศัพท์เคลื่อนที่(๒) ต้องมีตราสินค้าและการแสดงสัญลักษณ์ทางการค้าของตนเอง(๓)ต้องให้บริการโทรศัพท์เคลื่อนที่ตามมาตรฐานและคุณภาพการให้บริการตามที่ได้โฆษณาไว้และเป็นไปตามมาตรฐานคุณภาพการให้บริการที่คณะกรรมการประกาศกำหนดหมวด ๒ข้อเสนอการขายส่งบริการโทรศัพท์เคลื่อนที่ ข้อ ๑๑ข้อเสนอการขายส่งบริการโทรศัพท์เคลื่อนที่ต้องจัดทำเป็นเอกสารแสดงเจตนาขายส่งบริการโทรศัพท์เคลื่อนที่โดยอย่างน้อยต้องประกอบด้วยรายละเอียด ดังต่อไปนี้(๑) รายละเอียดของบริการโทรศัพท์เคลื่อนที่ ข้อกำหนดและเงื่อนไขสำหรับการให้บริการขายส่งบริการโทรศัพท์เคลื่อนที่รวมถึงกระบวนการและระยะเวลาการเจรจา ข้อตกลงการขายส่งบริการโทรศัพท์เคลื่อนที่(๒)ข้อกำหนดและรายละเอียดทางเทคนิคสำหรับการให้บริการโทรศัพท์เคลื่อนที่(๓) กระบวนการและวิธีการขายส่งบริการโทรศัพท์เคลื่อนที่(๔) ค่าตอบแทนการขายส่งบริการโทรศัพท์เคลื่อนที่(๕)ข้อกำหนดเกี่ยวกับหน้าที่และความรับผิดชอบของผู้รับใบอนุญาตที่ขายส่งบริการโทรศัพท์เคลื่อนที่และผู้ให้บริการโทรศัพท์เคลื่อนที่แบบโครงข่ายเสมือนรวมทั้งเงื่อนไขเกี่ยวกับการรักษาความลับ การเปิดเผยข้อมูลและมาตรการด้านความปลอดภัย(๖) เงื่อนไขและขั้นตอนการดำเนินการในกรณีของการขอขยายเพิ่มเติมหรือลดการให้บริการโทรศัพท์เคลื่อนที่(๗) ขั้นตอน วิธีการและระยะเวลาดำเนินการของผู้รับใบอนุญาตที่ขายส่งบริการโทรศัพท์เคลื่อนที่ที่มีต่อข้อร้องเรียนและข้อโต้แย้งของผู้ให้บริการโทรศัพท์เคลื่อนที่แบบโครงข่ายเสมือน(๘) บทกำหนดความรับผิดกรณีผิดเงื่อนไขของสัญญา(๙) บุคคลและสถานที่ที่ติดต่อได้ข้อ ๑๒ข้อเสนอการขายส่งบริการโทรศัพท์เคลื่อนที่ ต้องไม่มีลักษณะ ดังต่อไปนี้(๑) มีเงื่อนไขอันเป็นการเลือกปฏิบัติ แบ่งแยก หรือกีดกันผู้ให้บริการโทรศัพท์เคลื่อนที่แบบโครงข่ายเสมือน(๒) มีเงื่อนไขที่ไม่สมเหตุสมผลที่อาจเป็นเหตุให้เกิดการผูกขาดหรือลด หรือจำกัดการแข่งขันในการให้บริการโทรคมนาคม(๓) มีค่าตอบแทนการขายส่งบริการโทรศัพท์เคลื่อนที่ไม่เป็นธรรมไม่สมเหตุสมผล หรือเลือกปฏิบัติ(๔) มีเงื่อนไขทำให้ผู้ใช้บริการเสียประโยชน์ข้อ ๑๓ให้ผู้รับใบอนุญาตที่ขายส่งบริการโทรศัพท์เคลื่อนที่มีหน้าที่เปิดเผยข้อเสนอการขายส่งบริการโทรศัพท์เคลื่อนที่เป็นการทั่วไปและจัดส่งสำเนาข้อเสนอการขายส่งบริการโทรศัพท์เคลื่อนที่ให้คณะกรรมการภายในกำหนดเวลาดังต่อไปนี้(๑)ในกรณีที่เป็นผู้ได้รับอนุญาตให้ขายส่งบริการโทรศัพท์เคลื่อนที่อยู่ก่อนวันที่ประกาศนี้มีผลใช้บังคับให้จัดส่งภายในเก้าสิบวันนับแต่วันที่ประกาศนี้มีผลใช้บังคับ(๒) ในกรณีที่เป็นผู้ได้รับอนุญาตให้ขายส่งบริการโทรศัพท์เคลื่อนที่ภายหลังจากวันที่ประกาศนี้มีผลใช้บังคับ(๒.๑)ให้จัดส่งภายในเก้าสิบวันนับแต่วันที่ได้รับอนุญาตให้ขายส่งบริการโทรศัพท์เคลื่อนที่สำหรับผู้ให้บริการโทรศัพท์เคลื่อนที่อยู่ก่อนวันที่ประกาศนี้มีผลใช้บังคับ(๒.๒) ให้จัดส่งภายในเก้าสิบวันนับแต่วันเปิดให้บริการโทรศัพท์เคลื่อนที่สำหรับผู้รับใบอนุญาตประกอบกิจการโทรคมนาคมแบบที่สามที่ให้บริการโทรศัพท์เคลื่อนที่ภายหลังจากวันที่ประกาศนี้มีผลใช้บังคับหมวด ๓ขั้นตอนและกระบวนการเจรจาสัญญาการขายส่งบริการโทรศัพท์เคลื่อนที่ ข้อ ๑๔ผู้ให้บริการโทรศัพท์เคลื่อนที่แบบโครงข่ายเสมือนที่ประสงค์จะซื้อบริการขายส่งบริการโทรศัพท์เคลื่อนที่จะต้องจัดทำเป็นหนังสือแสดงเจตจำนงโดยชัดแจ้งและด้วยเจตนาสุจริตแก่ผู้รับใบอนุญาตที่ขายส่งบริการโทรศัพท์เคลื่อนที่ว่ามีความประสงค์จะขอทำสัญญาการขายส่งบริการโทรศัพท์เคลื่อนที่ตามเงื่อนไขที่กำหนดไว้ในข้อเสนอการขายส่งบริการโทรศัพท์เคลื่อนที่ข้อ ๑๕ผู้รับใบอนุญาตที่ขายส่งบริการโทรศัพท์เคลื่อนที่ ต้องไม่กระทำการดังต่อไปนี้(๑)ปฏิเสธไม่ขายส่งบริการโทรศัพท์เคลื่อนที่โดยไม่มีเหตุผลอันสมควรตามกฎหมาย(๒) ละเลย ประวิงเวลา หรือทำให้ล่าช้าในการเจรจาหรือการทำสัญญาการขายส่งบริการโทรศัพท์เคลื่อนที่(๓)ปฏิเสธที่จะให้หรือเปิดเผยข้อมูลสารสนเทศที่ถูกต้องและจำเป็นในการขายส่งบริการโทรศัพท์เคลื่อนที่(๔)กำหนดเงื่อนไขการขายส่งบริการโทรศัพท์เคลื่อนที่ที่มีลักษณะเป็นการกีดกันการให้บริการของผู้ให้บริการโทรศัพท์เคลื่อนที่แบบโครงข่ายเสมือนข้อ ๑๖ผู้รับใบอนุญาตที่ขายส่งบริการโทรศัพท์เคลื่อนที่และผู้ให้บริการโทรศัพท์เคลื่อนที่แบบโครงข่ายเสมือนจะต้องเจรจาเกี่ยวกับสัญญาการขายส่งบริการโทรศัพท์เคลื่อนที่ตามแนวทางในข้อเสนอการขายส่งบริการโทรศัพท์เคลื่อนที่ ทั้งนี้ให้ถือว่าวันที่ผู้รับใบอนุญาตที่ขายส่งบริการโทรศัพท์เคลื่อนที่ได้รับหนังสือขอซื้อบริการขายส่งบริการโทรศัพท์เคลื่อนที่เป็นวันเริ่มต้นของการเจรจาข้อ ๑๗สัญญาการขายส่งบริการโทรศัพท์เคลื่อนที่จะต้องมีการกำหนดหน้าที่และความรับผิดชอบระหว่างคู่สัญญาที่ชัดเจนและไม่ทำให้ผู้ใช้บริการเสียประโยชน์ ไม่เป็นการเลือกปฏิบัติ แบ่งแยกหรือกีดกันผู้ให้บริการโทรศัพท์เคลื่อนที่แบบโครงข่ายเสมือนรายอื่นและไม่มีข้อกำหนดหรือเงื่อนไขอันมีลักษณะเป็นการผูกขาด ลดหรือจำกัดการให้บริการของผู้ให้บริการโทรศัพท์เคลื่อนที่แบบโครงข่ายเสมือนหรือการแข่งขันโดยเสรีอย่างเป็นธรรมหมวด ๔กระบวนการระงับข้อพิพาทและการกำกับดูแล ข้อ ๑๘หากผู้รับใบอนุญาตที่ขายส่งบริการโทรศัพท์เคลื่อนที่และผู้ให้บริการโทรศัพท์เคลื่อนที่แบบโครงข่ายเสมือนไม่สามารถเจรจาตกลงกันได้ภายในเก้าสิบวันนับแต่วันเริ่มต้นของการเจรจาให้ถือว่ามีข้อพิพาทเกิดขึ้นข้อ ๑๙ในกรณีที่มีข้อพิพาทเกิดขึ้นเกี่ยวกับการขายส่งบริการโทรศัพท์เคลื่อนที่คู่กรณีมีสิทธิร้องขอให้คณะกรรมการวินิจฉัยชี้ขาด โดยยื่นคำร้องเป็นหนังสือพร้อมรายละเอียดข้อเท็จจริง และหลักฐานต่าง ๆ ที่เกี่ยวข้อง ทั้งนี้คณะกรรมการจะพิจารณาวินิจฉัยชี้ขาดให้แล้วเสร็จภายในเก้าสิบวันนับแต่วันที่ได้รับข้อพิพาทในกรณีไม่อาจพิจารณาให้แล้วเสร็จภายในระยะเวลาดังกล่าวได้ให้ขยายระยะเวลาการพิจารณาวินิจฉัยชี้ขาดออกไปอีกได้ตามความจำเป็น แต่ทั้งนี้ต้องไม่เกินหกสิบวันนับแต่วันครบกำหนดเวลาดังกล่าวข้อ ๒๐กรณีที่มีข้อพิพาทเกี่ยวกับค่าตอบแทนการขายส่งบริการโทรศัพท์เคลื่อนที่คณะกรรมการจะนำหลักการคำนวณจากต้นทุนที่เกิดขึ้นจริงโดยวิธีการจัดสรรต้นทุนทั้งหมด(fully distributed cost)และความสมเหตุสมผลเมื่อเทียบกับราคาค้าปลีกที่ผู้รับใบอนุญาตที่ขายส่งบริการโทรศัพท์เคลื่อนที่เรียกเก็บจากผู้ใช้บริการของตนเองมาใช้เป็นเกณฑ์ในการพิจารณากำหนดค่าตอบแทนข้อ ๒๑ผู้รับใบอนุญาตที่ขายส่งบริการโทรศัพท์เคลื่อนที่มีหน้าที่จัดส่งสำเนาสัญญาการขายส่งบริการโทรศัพท์เคลื่อนที่ให้คณะกรรมการภายในสิบห้าวันนับแต่วันที่ได้มีการลงนามในสัญญาและต้องเปิดเผยสัญญาและเงื่อนไขเกี่ยวกับการขายส่งบริการโทรศัพท์เคลื่อนที่เป็นการทั่วไปในกรณีที่มีการยกเลิกหรือแก้ไขเปลี่ยนแปลงสัญญาหรือเงื่อนไขเกี่ยวกับการขายส่งบริการโทรศัพท์เคลื่อนที่หรือระงับการขายส่งบริการโทรศัพท์เคลื่อนที่ ให้ผู้รับใบอนุญาตที่ขายส่งบริการโทรศัพท์เคลื่อนที่มีหน้าที่จัดส่งสำเนาสัญญาและเปิดเผยสัญญาโดยให้นำความในวรรคหนึ่งมาใช้บังคับโดยอนุโลมข้อ ๒๒ในกรณีที่คณะกรรมการเห็นว่าสัญญาและเงื่อนไขเกี่ยวกับการขายส่งบริการโทรศัพท์เคลื่อนที่ไม่เป็นไปตามที่กำหนดในประกาศนี้หรือขัดต่อกฎหมาย คณะกรรมการอาจสั่งให้ดำเนินการแก้ไขภายในระยะเวลาที่กำหนดประกาศณ วันที่ ๒๔ เมษายน พ.ศ. ๒๕๕๖พลอากาศเอกธเรศ ปุณศรีประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติปริยานุช/ผู้จัดทำ๒ พฤษภาคม ๒๕๕๖โชติกานต์/ผู้ตรวจ๙ พฤษภาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๕๓ ง/หน้า ๒๒/๒๙ เมษายน ๒๕๕๖